
          ประกาศองค์การบริหารส่วนตำบลท่าเสม็ด 
         เรื่อง สอบราคาจ้างประกอบกลางวันให้แก่เด็กเล็ก
ศูนย์พัฒนาเด็กเล็กวัดดิษฐวราราม(วัดท่าเสม็ด) ภาคเรียนที่ 2/2556 
................................................................
 ด้วยศูนย์พัฒนาเด็กเล็กวัดดิษฐวราราม(วัดท่าเสม็ด) สังกัดองค์การบริหารส่วนตำบลท่าเสม็ด มีความประสงค์จะดำเนินการสอบราคาจ้างประกอบอาหารกลางวันให้แก่เด็กเล็กในศูนย์พัฒนาเด็กเล็กวัดดิษฐวราราม ประจำภาคเรียนที่ 2/2556 จำนวนเด็กเล็ก 70 คน จำนวน 89 วันทำการ 
ราคากลาง/ราคามาตรฐานของงานจ้างในการสอบราคาจ้างครั้งนี้เป็นเงินทั้งสิ้น 124,600.- บาท      (-หนึ่งแสนสองหมื่นสี่พันหกร้อยบาทถ้วน-)
วงเงินจัดจ้างในครั้งนี้  เป็นเงินทั้งสิ้น 124,600.- บาท 
 ผู้มีสิทธิเสนอราคาจะต้องมีคุณสมบัติดังนี้ 
1. เป็นบุคคลธรรมดาหรือนิติบุคคล ที่มีอาชีพรับจ้างทำงานที่สอบราคาจ้างดังกล่าว 
2. เป็นผู้มีทักษะในการประกอบอาหาร
3. เป็นผู้มีร่างกายเข็งแรง สมบูรณ์ ไม่เป็นโรคติดต่อร้ายแรงหรือเรื้อรัง
4. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานการบริหารราชการส่วนท้องถิ่น ในขณะที่ยื่นซองสอบราคา 

5. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น 

6. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบลท่าเสม็ด ณ วันที่ประกาศสอบราคาจ้างเหมาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาการจ้างเหมาครั้งนี้
 กำหนดยื่นซองสอบราคา สามารถยื่นซองได้ที่ 

1. ที่ทำการองค์การบริหารส่วนตำบลท่าเสม็ด ณ สำนักงานปลัด (งานการศึกษา ศาสนาและวัฒนธรรม)  ตั้งแต่วันที่ 31 ตุลาคม  – 13 พฤศจิกายน 2556 ตั้งแต่เวลา 08.30 น. ถึงเวลา 16.30 น. ในวันและเวลาราชการ
2. ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอชะอวด (ชั้น2) ในวันที่ 14 พฤศจิกายน 2556 เวลา 08.30 – 16.30 น.
3. ยื่นทางไปรษณีย์ ตั้งแต่วันที่ 31 ตุลาคม - 13 พฤศจิกายน 2556 ระหว่างเวลา 08.30 – 16.30 น. (การรับซองทางไปรษณีย์ ให้ถือวันที่ได้ลงเลขรับขององค์การบริหารส่วนตำบลท่าเสม็ด ภายในวันเวลาที่กำหนดไว้เท่านั้น)
กำหนดเปิดซองสอบราคา  ในวันที่ 15 พฤศจิกายน 2556 ตั้งแต่เวลา 09.00 น. เป็นต้นไป ณ ห้องศูนย์รวมข้อมูลข่าวสารการซื้อหรือการจ้างระดับอำเภอ ที่ว่าการอำเภอชะอวด (ชั้น2)  จังหวัดนครศรีธรรมราช
ผู้สนใจติดต่อขอซื้อเอกสารสอบราคาในราคาชุดละ 300.- บาท ได้ที่ สำนักงานปลัด (งานการศึกษา ศาสนาและวัฒนธรรม) องค์การบริหารส่วนตำบลท่าเสม็ด อำเภอชะอวด จังหวัดนครศรีธรรมราช ระหว่างวันที่ 31 ตุลาคม – 13 พฤศจิกายน 2556 ตั้งแต่เวลา 08.30 น. ถึงเวลา 16.30 น. ในวันและเวลาราชการ หรือสอบถามรายละเอียดทางโทรศัพท์ หมายเลข 0-7538-1137 โดยสามารถดูรายละเอียดเพิ่มเติมได้ที่เว็บไซด์กรมบัญชีกลาง wwwgprocurement.go.th และเว็บไซด์ขององค์การบริหารส่วนตำบลท่าเสม็ด WWW.THASAMED.GO.TH 
 ประกาศ ณ วันที่ 31 เดือน ตุลาคม พ.ศ. 2556
                                                             
 (ลงชื่อ)
                                                                                             (นางศศิวิมล  บุญชูดำ)







       ปลัดองค์การบริหารส่วนตำบล ปฏิบัติหน้าที่
                                                                                       นายกองค์การบริหารส่วนตำบล
เอกสารสอบราคาจ้าง เลขที่ 1 /2557
ประกอบอาหารกลางวันให้แก่เด็กเล็ก
ศูนย์พัฒนาเด็กเล็กวัดดิษฐวราราม(วัดท่าเสม็ด) ประจำภาคเรียนที่ 2/2556
ตามประกาศองค์การบริหารส่วนตำบลท่าเสม็ด ลงวันที่ 31 ตุลาคม 2556
………………………

ด้วยศูนย์พัฒนาเด็กเล็กวัดดิษฐวราราม(วัดท่าเสม็ด) สังกัดองค์การบริหารส่วนตำบลท่าเสม็ด ซึ่งต่อไปนี้เรียกว่า“องค์การบริหารส่วนตำบล”มีความประสงค์จะดำเนินการจ้างเหมาจัดทำอาหารกลางวันให้แก่เด็กเล็กในศูนย์พัฒนาเด็กเล็กวัดวัดดิษฐวราราม ประจำภาคเรียนที่ 2/2556 โดยมีรายละเอียดดังต่อไปนี้
 ประกอบอาหารกลางวันให้แก่เด็กเล็กในศูนย์พัฒนาเด็กเล็ก ในภาคเรียนที่ 2/2556 จำนวนเด็กเล็ก 70 คน จำนวน 89 วันทำการ 
ราคากลาง เป็นเงิน 124,600.- บาท (-หนึ่งแสนสองหมื่นสี่พันหกร้อยบาทถ้วน-)
วงเงินจัดจ้าง เป็นเงิน 124,600.- บาท (-หนึ่งแสนสองหมื่นสี่พันหกร้อยบาทถ้วน-)
โดยมีข้อแนะนำ และข้อกำหนด ดังต่อไปนี้ 
1. เอกสารแนบท้ายเอกสารสอบราคา 
1.1 แบบรูปรายการละเอียด 

1.2 แบบใบเสนอราคา 

1.3 แบบสัญญาจ้าง 

1.4 แบบหนังสือค้ำประกัน  

(1) หลักประกันสัญญา.............................

(2) ...........................................................
1.5 หนังสือรับรองผลการตรวจสุขภาพ (ไม่มีเชื้อวัณโรคในระยะอันตราย และไม่พบพยาธิในอุจจาระ)
2. คุณสมบัติของผู้เสนอราคา 

2.1 เป็นบุคคลธรรมดา หรือนิติบุคคล ที่มีอาชีพรับจ้างทำงานที่สอบราคาจ้างดังกล่าว 

2.2 ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว 

2.3 ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น 

2.4 ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบล ณ วันประกาศสอบราคาจ้าง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
3. หลักฐานการเสนอราคา 
ผู้เสนอราคาจะต้องเสนอเอกสารหลักฐานแนบมาพร้อมกับซองใบเสนอราคา อย่างน้อยต้องมีเอกสารดังต่อไปนี้  

3.1 ในกรณีผู้เสนอราคาเป็นนิติบุคคล

(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม(ถ้ามี) พร้อมรับรองสำเนาถูกต้อง

(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี) และบัญชีผู้ถือหุ้นรายใหญ่ พร้อมรับรองสำเนาถูกต้อง
3.2 ในกรณีผู้เสนอราคาเป็นบุคคลธรรมดาหรือคณะบุคคลที่มิใช่คณะบุคคล ให้ยื่นสำเนาบัตรประจำตัวประชาชนและสำเนาทะเบียนบ้านของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนและสำเนาทะเบียนบ้าน ของผู้เป็นหุ้นส่วน พร้อมทั้งรับรองสำเนาถูกต้อง

/3.3 ในกรณี ...
3.3 ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้าสำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (3.1)
3.4 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
3.5 สำเนาใบเสร็จรับเงินซื้อเอกสารสอบราคา
3.6 บัญชีรายการเอกสารทั้งหมดที่ได้ยื่นพร้อมกับซองสอบราคา
4. การยื่นซองสอบราคา 
4.1 ผู้เสนอราคาต้องยื่นเสนอราคาโดยการเสนอราคารวม ตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูด ลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง 
4.2 ผู้เสนอราคาจะต้องกรอกปริมาณวัสดุและราคาในบัญชีรายการจ้างประกอบอาหารให้ครบถ้วน ในการเสนอราคา ให้เสนอราคาเป็นเงินบาท และเสนอราคาเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้น ซึ่งรวมค่าภาษีมูลค่าเพิ่มภาษีอากรอื่นและค่าใช้จ่ายทั้งปวงไว้แล้ว 

ราคาที่เสนอ จะต้องเสนอกำหนดยืนราคาไม่น้อยกว่า 60 วันทำการ นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้ 

4.3 ผู้เสนอราคาจะต้องเสนอกำหนดเวลาดำเนินการ 89 วัน กำหนดส่งงานแล้วเสร็จวันต่อวัน และส่งมอบงานภายในเวลา 10.00 - 11.00 น. ของแต่ละวันที่ทำการ
4.4 ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะยื่นซองสอบราคาตามเงื่อนไขในเอกสารสอบราคา 

4.5 ผู้เสนอราคาจะต้องยื่นซองสอบราคาที่ปิดผนึกเรียบร้อยจ่าหน้าซองถึงประธานคณะกรรมการเปิดซองสอบราคา โดยระบุไว้ที่หน้าซองว่า “ ใบเสนอราคาตามเอกสารสอบราคาจ้างเลขที่ 1/2557” โดยยื่นโดยตรงต่อองค์การบริหารส่วนตำบล ตั้งแต่วันที่ 31 ตุลาคม - 13 พฤศจิกายน 2556 ตั้งแต่ระหว่างเวลา 08.30 - 16.30 น. ในวันเวลาราชการ ณ สำนักงานปลัด (งานการศึกษา ศาสนาและวัฒนธรรม) องค์การบริหารส่วนตำบลท่าเสม็ด และในวันที่ 14 พฤศจิกายน 2556 ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอชะอวด(ชั้น 2) ตั้งแต่เวลา 08.30 – 16.30 น. ในกรณีที่ผู้เสนอราคาไม่สามารถยื่นซองสอบราคาด้วยตนเองได้ ให้ผู้เสนอราคาส่งเอกสารเสนอราคาทางไปรษณีย์ให้องค์การบริหารส่วนตำบลท่าเสม็ดก่อนพ้นกำหนดยื่นซองสอบราคา ทั้งนี้องค์การบริหารส่วนตำบลท่าเสม็ดจะถือวันและเวลาที่องค์การบริหารส่วนตำบลท่าเสม็ดได้รับซองจากไปรษณีย์เป็นเวลารับซอง
กำหนดเปิดซองสอบราคา ในวันที่ 15 พฤศจิกายน 2556 ตั้งแต่เวลา 09.00 น. เป็นต้นไป      ณ ห้องศูนย์รวมข้อมูลข่าวสารการซื้อหรือการจ้างระดับอำเภอ ที่ว่าการอำเภอชะอวด (ชั้น2)  จังหวัดนครศรีธรรมราช
5. หลักเกณฑ์และสิทธิในการพิจารณาราคา 
5.1 ในการสอบราคาครั้งนี้ องค์การบริหารส่วนตำบล จะพิจารณาตัดสินด้วยราคารวม 

5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือที่ผิดแผกไปจากเงื่อนไข ของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบล เท่านั้น 

/5.3 องค์การ...
5.3 องค์การบริหารส่วนตำบล สงวนสิทธิ์ไม่พิจารณาราคาของผู้เสนอราคาโดยไม่มีการผ่อนผัน ในกรณี ดังต่อไปนี้
(1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล 

(2) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา 
(3) เสนอรายละเอียดแตกต่างไปจากเงื่อนไขที่กำหนด ในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น 

(4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้ 

5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบล มีสิทธิให้ผู้เสนอราคาชี้แจงข้อเท็จจริงสภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าว ไม่มีความเหมาะสมหรือไม่ถูกต้อง
5.5 องค์การบริหารส่วนตำบล ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจจะ ยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใดๆมิได้ รวมทั้งองค์การบริหารส่วนตำบลจะพิจารณายกเลิกการสอบราคา และลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา 

ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้คณะกรรมการเปิดซองสอบราคาหรือองค์การบริหารส่วนตำบล จะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้ มีสิทธิที่จะไม่รับราคาของผู้เสนอราคารายนั้น
6. การทำสัญญาจ้าง 
ผู้ชนะการสอบราคาจะต้องทำสัญญาจ้างตามแบบสัญญาดังระบุใน ข้อ 1.3 กับองค์การบริหารส่วนตำบล ภายใน 7 วันนับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้าของราคาค่าจ้างที่สอบราคาได้ ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้ 

6.1 เงินสด จำนวน 6,230.- บาท
6.2 เช็คที่ธนาคารสั่งจ่ายให้แก่องค์การบริหารส่วนตำบลโดยเป็นเช็คลงวันที่ที่ทำสัญญาหรือก่อนหน้านั้น ไม่เกิน 3 วันทำการของทางราชการ 

6.3 หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ 1.4 
6.4 พันธบัตรรัฐบาลไทยที่มีการสลักหลังระงับการจำหน่ายจ่ายโอนที่ธนาคารแห่งประเทศไทย เรียบร้อยแล้ว
6.5 หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุน เพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคาร แห่งประเทศไทยได้แจ้งเวียนให้ส่วนราชการต่างๆทราบแล้วโดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงิน ไม่เกิน 10 ล้านบาท) 

หลักประกันนี้จะคืนให้โดยไม่มีดอกเบี้ย ภายใน 15 วัน นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว
/7. ค่าจ้าง...

7. ค่าจ้างและการจ่ายเงิน 
องค์การบริหารส่วนตำบล จะจ่ายเงินค่าจ้างแยกเป็นรายเดือน โดยแบ่งออกเป็น 5 งวด ดังนี้ 

งวดที่ 1 เป็นจำนวนเงิน 28,000.- บาท เมื่อผู้รับจ้างได้ปฏิบัติงานจ้างเหมาจัดทำอาหารกลางวันให้แก่เด็กเล็กในศูนย์พัฒนาเด็กเล็กวัดดิษฐวราราม ให้แล้วเสร็จภายใน 20 วันทำการ
งวดที่ 2 เป็นจำนวนเงิน 28,000.- บาท เมื่อผู้รับจ้างได้ปฏิบัติงานจ้างเหมาจัดทำอาหารกลางวันให้แก่เด็กเล็กในศูนย์พัฒนาเด็กเล็กวัดดิษฐวราราม ให้แล้วเสร็จภายใน 20 วันทำการ
งวดที่ 3 เป็นจำนวนเงิน 28,000.- บาท เมื่อผู้รับจ้างได้ปฏิบัติงานจ้างเหมาจัดทำอาหารกลางวันให้แก่เด็กเล็กในศูนย์พัฒนาเด็กเล็กวัดดิษฐวราราม ให้แล้วเสร็จภายใน 20 วันทำการ
งวดที่ 4 เป็นจำนวนเงิน 28,000.- บาท เมื่อผู้รับจ้างได้ปฏิบัติงานจ้างเหมาจัดทำอาหารกลางวันให้แก่เด็กเล็กในศูนย์พัฒนาเด็กเล็กวัดดิษฐวราราม ให้แล้วเสร็จภายใน 20 วันทำการ
งวดสุดท้าย เป็นจำนวนเงิน 12,600.- บาท เมื่อผู้รับจ้างได้ปฏิบัติงานจ้างเหมาจัดทำอาหารกลางวันให้แก่เด็กเล็กในศูนย์พัฒนาเด็กเล็กวัดดิษฐวราราม ให้แล้วเสร็จภายใน 9 วันทำการ 

8. อัตราค่าปรับ 
ค่าปรับตามแบบสัญญาจ้างจะกำหนดในอัตราร้อยละ 0.10 ของค่าจ้างตามสัญญาต่อวัน
9. การรับประกันความชำรุดบกพร่อง 
ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 89 วัน - เดือน - ปี นับถัดจากวันที่องค์การบริหารส่วนตำบลได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิม ภายใน 1 วัน ที่ได้รับแจ้งความชำรุดบกพร่อง
10. ข้อสงวนสิทธิในการเสนอราคาและอื่น ๆ 
10.1 เงินค่าจ้างเหมาจัดทำอาหารกลางวันให้แก่เด็กเล็กในศูนย์พัฒนาเด็กเล็กวัดดิษฐวราราม ภาคเรียนที่ 2/2556 ได้มาจากข้อบัญญัติงบประมาณรายจ่าย ประจำปีงบประมาณ พ.ศ. 2557 
การลงนามในสัญญาจะกระทำได้ต่อเมื่อองค์การบริหารส่วนตำบลท่าเสม็ด ได้รับอนุมัติเงินประจำงวดและมีเงินรายได้เพียงพอแล้วเท่านั้น
10.2 เมื่อองค์การบริหารส่วนตำบล ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้ขายจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้น ต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนดผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้ 

(1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวี ภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้ 

(2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทย จากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวี ให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น 

(3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่งเสริม การพาณิชยนาวี
10.3 ผู้เสนอราคาซึ่งองค์การบริหารส่วนตำบลได้คัดเลือกแล้ว ไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ใน ข้อ 6 องค์การบริหารส่วนตำบลอาจพิจารณาเรียกร้องให้ชดใช้ค่าเสียหาย(ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ 





/ 10.4 องค์การ...

10.4 องค์การบริหารส่วนตำบลท่าเสม็ด สงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี) 
๑๑. การปฏิบัติตามกฎหมาย และระเบียบ 

- 

ในระหว่างระยะเวลาการจ้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด 

องค์การบริหารส่วนตำบลท่าเสม็ด

